Babelscape/SREDFM huggingface dataset:
Deuce

Το Deuce είναι το δεύτερο στούντιο άλμπουμ του μπλουζ και ροκ κιθαρίστα και τραγουδιστή Ρόρι Γκάλαχερ. Είναι ο διάδοχος του ομώνυμου ντεμπούτου του και ήταν μια προσπάθεια του Γκάλαχερ να δημιουργήσει έναν πιο ζεστό, πιο δεμένο και πιο σκληρό ήχο.
Λεμπέσηδες

Το όνομα «Λεμπέσης» στην κυριολεξία σημαίνει κλέφτης, αντάρτης, αποστάτης. Προέρχεται από την τουρκική ονομασία «ελι-μπές» (= 55).

Με την ονομασία "Λεμπέσηδες" φέρονταν αρχικά η άτακτη ομάδα ανδρών του επαναστατικού σώματος που είχε δημιουργήσει επί τουρκοκρατίας στον ελλαδικό χώρο ο Μητρομάρας (1771-1772). Το σώμα αυτό συγκροτούνταν από πενήντα-πέντε (= ελιμπές) άνδρες. Από παραφθορά του ονόματος προέκυψε ο τύπος «λιμπές» και εξ αυτού "λεμπές". Την εποχή εκείνη οι λεμπές προκαλούσαν καταστροφές τουρκικών περιουσιών, φόνους κ.λπ.<br>
Λόγω αυτών των ανοργάνωτων δραστηριοτήτων τους, οι Έλληνες προύχοντες κρατούσαν απόσταση απ΄ αυτούς με συνέπεια στη γλώσσα της εποχής μέχρι και στην Ελληνική Επανάσταση του 1821 με την ονομασία Λεμπέσηδες να χαρακτηρίζονται γενικά οι οποιοιδήποτε αποστάτες.
Γέφυρα του Αδάμ

thumb|right|200px|Η Γέφυρα του Αδάμ από ψηλά.
Η Γέφυρα του Αδάμ, γνωστή και ως Γέφυρα του Ράμα ή Ράμα Σέτου, δεν πρόκειται για πραγματική γέφυρα αλλά μια στενή λωρίδα ξηράς, ισθμού, και αβαθών που δημιουργείται από μια σειρά από βραχονησίδες και αμμώδη αβαθή μεταξύ των νησιών Πάμπαν (ή νησί Ράμεσβαραμ, από το όνομα της ομώνυμης πόλης του νησιού), στη νοτιοανατολικά της πολιτείας Ταμίλ Ναντού στην Ινδία, μέχρι το νησί Μανάρ, στη βορειοδυτική Σρι Λάνκα. Γεωλογικές μελέτες έχουν δείξει πως η ζώνη αυτή στο παρελθόν αποτελούσε μια ενιαία λωρίδα γης που ένωνε την Ινδία με τη Σρι Λάνκα. 

Έχει μήκος 30 χιλιόμετρα. Το βάθος στην περιοχή είναι μεταξύ 1 και 10 μέτρων και μέχρι τον 15ο αιώνα υπάρχουν μαρτυρίες πως ήταν δυνατόν να διασχισθεί με τα πόδια. Η Γέφυρα αποτελεί διαχωριστικό μεταξύ του κόλπου του Μανάρ (νοτιοδυτικά) και του κόλπου του Παλκ (βορειοανατολικά).

Η πρώτη αναφορά στη Γέφυρα γίνεται στο έπος Ραμαγιάνα. Εκεί οφείλει και το όνομα "Γέφυρα του Ράμα", καθώς, σύμφωνα με το έπος, η γέφυρα δημιουργήθηκε από τον στρατό πιθήκων του Ράμα, τους Βανάρα, για να φτάσει στην πόλη Λάνκα, όπου αναζητούσε την σύζυγό του Σίτα. Στη Δύση έγινε για πρώτη φορά γνωστή από το βιβλίο του Πέρση γεωγράφου Ιμπν Κορνταντμπέχ του 9ου αιώνα, "Kitāb al Masālik w’al Mamālik" ("Βιβλίο των Οδών και των Βασιλείων"). Από τη Γέφυρα έχει πάρει και το όνομά της η θάλασσα μεταξύ της Ινδίας και της Σρι Λάνκα, που ονομάζεται "Sethusamudram" ("Θάλασσα της Γέφυρας"). Η αναφορά της ως "Γέφυρα του Αδάμ" γίνεται από νεότερους χάρτες, των αρχών του 19ου αιώνα. Το όνομα προέρχεται από μια ισλαμική παράδοση που θέλει τον Αδάμ να χρησιμοποιεί το πέρασμα αυτό για να προσεγγίσει την περιοχή του ομώνυμου όρους Αδάμ, (ή Κορυφή του Αδάμ), στη Σρι Λάνκα, μετά την έξωσή του από τον Παράδεισο

200px|left|thumb|Χάρτης της περιοχής
Το μικρό βάθος των νερών στην περιοχή, έκανε πάντα δύσκολη την πλεύση των μεγάλων πλοίων από εκείνο το σημείο. Τα πλοία αυτά πρέπει να ταξιδέψουν γύρω από τη Σρι Λάνκα. Το 2001, η κυβέρνηση της Ινδίας πρότεινε ένα σχέδιο πολλών εκατομμυρίων δολλαρίων για την κατασκευή ενός καναλιού σε όλη την περιοχή του κόλπου του Παλκ, το οποίο θα κόβει στα δύο τη Γέφυρα του Αδάμ. Ενάντια σε αυτό το σχέδιο έχουν υπάρξει πολλές αντιδράσεις, για θρησκευτικούς, οικονομικούς και περιβαλλοντολογικούς λόγους.

Η Γέφυρα του Αδάμ αποτελούσε στο παρελθόν τη μεγαλύτερη φυσική λωρίδα γης που συνέδεε δύο νησιά (κάτι που περιγράφεται από τον λατινικό όρο Tombolo). Διασπάστηκε σε μικρότερα μέρη μετά την άνοδο της θάλασσας κάποιες χιλιάδες χρόνια πριν. Για τον διαχωρισμό αυτό έχουν προταθεί διάφορες θεωρίες, που αφορούν δραστηριότητες του φλοιού, φυσικές καθιζήσεις ή την ύπαρξη μιας ακτογραμμής που συνέδεε την Ινδία με τη Σρι Λάνκα. Σύμφωνα με πρόσφατες χαρτογραφήσεις της περιοχής, που βασίζονται σε δορυφορικές φωτογραφίες, η Γέφυρα αποτελείται από 103 υφάλους.
Πέρσι Γουίλλιαμς Μπρίντγκμαν

Ο Πέρσι Γουίλλιαμς Μπρίντγκμαν ("Percy Williams Bridgman", 21 Απριλίου 1882 – 20 Αυγούστου 1961) ήταν Αμερικανός φυσικός ο οποίος το 1946 πήρε το βραβείο Νόμπελ στη Φυσική για την εφεύρεση μιας συσκευής ικανής να παράγει εξαιρετικά υψηλές πιέσεις και για τις ανακαλύψεις που έκανε στο πεδίο της Φυσικής υψηλών πιέσεων. Επίσης έγραψε εκτενώς για την επιστημονική μέθοδο και για άλλες πτυχές της φιλοσοφίας της επιστήμης.
Αλέξανδρος Μπαλτατζής

Ο Αλέξανδρος Μπαλτατζής (1904 - 29 Ιουλίου 1987) ήταν Έλληνας πολιτικός, ένας από τους βασικότερους αναμορφωτές του αγροτικού κινήματος στη σύγχρονη Ελλάδα.
Volkswagen Eos

Το Volkswagen Eos ήταν ένα κουπέ-κάμπριο αυτοκίνητο με μεταλλική αναδιπλούμενη οροφή, που παρήχθη από τη γερμανική αυτοκινητοβιομηχανία Volkswagen, από τον Μάρτιο του 2006 έως τον Μάιο του 2015. Διατέθηκε ως ο επίσημος διάδοχος του Volkswagen Golf Cabriolet που είχε αποσυρθεί από την παραγωγή τον Ιούνιο του 2002 (μετά από αυτό, το επόμενο Golf Cabrio κυκλοφόρησε μόλις τον Ιούνιο του 2011 και αυτή την φορά σε βάση του Golf Mk6 / έκτης γενιάς) και, ταυτόχρονα, το Eos ήταν το πρώτο κουπέ μοντέλο της Volkswagen από την εποχή του Corrado, η παραγωγή του οποίου είχε σταματήσει τον Ιούλιο του 1995. Ωστόσο, σε αντίθεση με το Volkswagen Golf Cabriolet, το Eos ήταν ένα αυτόνομο μοντέλο και όχι μια ανοιχτή εκδοχή ενός συμβατικού μοντέλου, αν και τα μηχανικά του μέρη είχαν προέλθει από το Golf.
Κωνσταντίνος Καλλοκράτος

Ο Κωνσταντίνος Καλλοκράτος ή Καλλοκρατάς (1589 - ;) ήταν λόγιος και ποιητής του 17ου αιώνα από τη Βέροια.
Δίκη των Αεροπόρων

"Υπόθεση των Αεροπόρων", ή "Δίκη των Αεροπόρων" ονομάστηκε μια σκευωρία του 1952 εις βάρος της τότε Βασιλικής Αεροπορίας, που συντάραξε τα πολιτικά δρώμενα της Ελλάδας.

Στόχος της σκευωρίας αυτής ήταν να παρουσιαστεί η ηγεσία του Όπλου ως έχουσα κομμουνιστικές πεποιθήσεις, με συνέπεια αφενός την απομάκρυνση και δίωξη εξεχόντων στελεχών του και αφετέρου τη δημιουργία πολιτικής αστάθειας στην τότε κυβέρνηση του στρατηγού Πλαστήρα. Δημιουργός της σκευωρίας εκείνης ήταν ο μετέπειτα υποπτέραρχος Αντώνιος Σκαρμαλιωράκης και η ομάδα του, που την εποχή εκείνη υπηρετούσε στο Α2 του ΓΕΑ. 

Ο Α. Σκαρμαλιωράκης εμφανίσθηκε αργότερα στο προσκήνιο, στις 21 Απριλίου 1967, στη Δικτατορία των Συνταγματαρχών, ως στέλεχος αυτής.
Volkswagen New Beetle

Το Volkswagen New Beetle ήταν ένα μικρομεσαίο αυτοκίνητο της κατηγορίας C, που κατασκευάστηκε από τη γερμανική αυτοκινητοβιομηχανία Volkswagen, από τον Οκτώβριο του 1997 έως τον Ιούλιο του 2010. Η έμπνευση για την σχεδίασή του, όπως και το όνομά του, προήλθαν από τον πρώτο Σκαραβαίο της Volkswagen, με σκοπό ένα σύγχρονο αυτοκίνητο ρετρό αισθητικής που να θυμίζει το κλασικό μοντέλο. Μεταγενέστερα, αυτή την τάση ακολούθησαν και άλλοι κατασκευαστές, όπως με την αναβίωση του Mini του 1959 με το BMW Mini του 2000 και την αναβίωση του Fiat 500 του 1957 με το Fiat 500 του 2007.

Το αρχικό New Beetle βασίστηκε στο σασί της τέταρτης γενιάς του Volkswagen Golf, έχοντας έτσι κοινή πλατφόρμα με αυτό, τη γνωστή ως Volkswagen Group A4. Από το 2011 έως το 2019 παρήχθη η δεύτερη γενιά του μοντέλου, με βάση την πλατφόρμα Α5, και διατέθηκε υπό την ονομασία Beetle σκέτο, ενώ στη συνέχεια, μετά τη δεύτερη αυτή γενιά, δεν υπήρξε περαιτέρω διάδοχος.
Γαλακτοκομικά προϊόντα

Ένα [[ποτήρι]] [[γάλα]]
Γαλακτοκομικά προϊόντα ονομάζουμε τα προϊόντα, τα οποία παράγονται από γάλα. Οι βιομηχανίες που παράγουν γαλακτοκομικά προϊόντα ονομάζονται γαλακτοβιομηχανίες. Το γάλα, το οποίο θα επεξεργαστεί στις γαλακτοβιομηχανίες προέρχεται από αρκετά ζώα, όπως είναι η αγελάδα, το κατσίκι, το πρόβατο, καθώς και από άλλα όπως το άλογο, η καμήλα, τα βουβάλια κ.ά. Τα γαλακτοκομικά προϊόντα τα βρίσκουμε συνήθως σε κουζίνες, όπως η ευρωπαϊκή, η ινδική, αυτή της Μέσης Ανατολής, ενώ δεν είναι γνωστά στην κουζίνα της Ανατολικής Ασίας. Η κατανάλωση γαλακτοκομικών προϊόντων έχει αυξηθεί σημαντικά σε όλο τον κόσμο από τις αρχές της δεκαετίας του 1950.

Το γάλα, και γενικά τα γαλακτοκομικά προϊόντα χρησιμοποιούνται πολύ στη μαγειρική, μιας και είναι συστατικά πολλών φαγητών και γλυκών, όπως είναι το κέικ, τα μπισκότα κ.ά.
Απόστολος Βασιλείου

Ο Απόστολος Βασιλείου (Γομάτι Χαλκιδικής, 1801 - Ναύπλιο, 1833), γνωστός και ως Αποστολάρας Μαδεμλής ή Μαδεμοχωρίτης, ήταν οπλαρχηγός της Ελληνικής Επανάστασης του 1821 από το Γομάτι Χαλκιδικής.
Μικρή Σκοτεινή Κηλίδα

Η Μικρή Σκοτεινή Κηλίδα, μερικές φορές καλούμενη Σκοτεινή Κηλίδα 2 ή Το Μάτι του Μάγου, ήταν μια νότια κυκλωνική θύελλα στον πλανήτη Ποσειδώνα. Ήταν η δεύτερη πιο εντατική θύελλα στον πλανήτη το 1989, όταν το Voyager 2 προσέγγισε τον πλανήτη.
Πρωτάθλημα ποδοσφαίρου Ρωσίας 1992

Το Πρωτάθλημα ποδοσφαίρου Ρωσίας 1992 (ρωσικά: Чемпионат России по футболу 1992) ήταν το πρώτο Πρωτάθλημα Ρωσίας στην ιστορία του θεσμού. Διεξήχθη από τις 23 Μαρτίου μέχρι τις 8 Νοεμβρίου 1992. Πρωταθλήτρια αναδείχθηκε η Σπαρτάκ Μόσχας.
Χονγκ Γιονγκ Ζο

thumb|200px|Ο Χονγκ Γιονγκ Ζο
Ο Χονγκ Γιονγκ Ζο είναι Βορειοκορεάτης διεθνής ποδοσφαιριστής που αγωνίζεται ως επιθετικός και ανήκει στο δυναμικό της ρωσικής Ροστόφ.
Volkswagen T5

thumb|300px|Volkswagen Multivan.
thumb|300px|Volkswagen T5 TDI μετά την ανανέωση του 2009.

Το Volkswagen T5 ήταν η πέμπτη γενιά του μεσαίου επαγγελματικού βαν / μίνι-φορτηγού που παρήχθη από τη γερμανική αυτοκινητοβιομηχανία Volkswagen. Διατέθηκε τόσο σε επαγγελματικές εκδόσεις, γνωστές με την ονομασία Transporter και με πολλές επιλογές αμαξώματος, όσο και σε επιβατικές εκδόσεις με τις ονομασίες Caravelle, Multivan, Kombi και Shuttle. Τα πρώτα δοκιμαστικά αντίτυπα διατέθηκαν στις 6 Οκτωβρίου 2002 και η μαζική παραγωγή του ξεκίνησε στις 25 Απριλίου 2003, αντικαθιστώντας το Volkswagen T4. Το 2009 το μοντέλο δέχθηκε μια εκτενή ανανέωση και τελικώς διατηρήθηκε στην παραγωγή έως τον Ιούλιο του 2015, όταν υπέστη μια ακόμα πιο έντονη ανανέωση και κυκλοφόρησε ως Volkswagen T6.

Στις 30 Ιουνίου 2009, η Volkswagen ανακοίνωσε επίσημα την παραγωγή του εκατομμυριοστού T5 στο Ανόβερο.
Κύπελλο Ρωσίας 1992/1993

Το Κύπελλο Ρωσίας 1992/1993 (ρωσ. Кубок России по футболу 1992-1993) ήταν το 1ο Κύπελλο Ρωσίας που διεξήχθη στην ιστορία του θεσμού. Διεξήχθη από τις 2 Μαΐου 1992 μέχρι τις 13 Ιουνίου 1993. Νικητής του Κυπέλλου Ρωσίας 1992/1993 ήταν η Τορπέντο Μόσχας.
Πρωτάθλημα Ποδοσφαίρου Γροιλανδίας

<br>

Το Πρωτάθλημα Ποδοσφαίρου Γροιλανδίας ("Πρωτάθλημα Coca Cola GM") είναι η ανώτατη κατηγορία ποδοσφαίρου στην Γροιλανδία. Δημιουργήθηκε το 1958 και από το 1971 οργανώνεται από την ποδοσφαιρική ομοσπονδία της Γροιλανδίας. Το πρωτάθλημα έχει τρεις φάσεις. 
*Η πρώτη φάση περιλαμβάνει τις γειτονικές γεωγραφικά ομάδες (τοπική φάση). 
*Στη δεύτερη φάση παίζουν οι νικητές της πρώτης φάσης ανεξαρτήτως γεωγραφικών θέσεων. 
*Στην τρίτη και τελευταία φάση παίζουν οι φιναλίστ και αυτό είναι το κύριο πρωτάθλημα.
Βαβυλωνιακός Χάρτης του Κόσμου

Ο Βαβυλωνιακός Χάρτης του Κόσμου είναι μια πήλινη πλάκα με χάρτη του κόσμου, με τη Βαβυλώνα στο κέντρο του. Ο χάρτης χρονολογείται στα 600 π.Χ. και ανακαλύφθηκε στο Σιππάρ, στο νότιο Ιράκ, μια πόλη η οποία βρίσκεται 96 χλμ. βόρεια της Βαβυλώνας, στην ανατολική όχθη του Ευφράτη.

Η πήλινη πλάκα βρίσκεται στο Βρετανικό Μουσείο (BM 92687).
Αυτοκινητόδρομος Κεντρικής Πελοποννήσου

Ο Αυτοκινητόδρομος Κεντρικής Πελοποννήσου (όπως είναι γνωστός ο Αυτοκινητόδρομος 7, κωδικός Α7), γνωστός και ως Μορέας, είναι ένας αυτοκινητόδρομος στην Ελλάδα. Εποπτεύεται και συντηρείται από την Μορέας ΑΕ.
Γραμματική της καστιλιανικής γλώσσας

Η Γραμματική της καστιλιανικής γλώσσας (ισπ.: "Gramática de la lengua castellana", επίσης γνωστή ως "Grammatica Nebrissensis") είναι βιβλίο του Αντόνιο ντε Νεμπρίχα που δημοσιεύθηκε το 1492. Ήταν το πρώτο βιβλίο που είχε για θέμα του την ισπανική γλώσσα και τους κανόνες της.
Ίσιντορ Ισαάκ Ράμπι

Ο Ίσιντορ Ισαάκ Ράμπι ("Isidor Isaac Rabi", 29 Ιουλίου 1898 – 11 Ιανουαρίου 1988) ήταν Πολωνός φυσικός και βραβευμένος με το Νόμπελ Φυσικής το 1944 για τη μέθοδο καταγραφής των μαγνητικών ιδιοτήτων του ατομικού πυρήνα.
Πρωτάθλημα ποδοσφαίρου Ρωσίας 1994

Το Πρωτάθλημα ποδοσφαίρου Ρωσίας 1994 (ρωσικά: Чемпионат России по футболу 1994) είναι το 3ο Πρωτάθλημα Ρωσίας στην ιστορία του θεσμού. Διεξήχθη το 1994 και πρωταθλήτρια, για 3η συνεχόμενη φορά, αναδείχθηκε η Σπαρτάκ Μόσχας.
Εθνικό Αστεροσκοπείο Αθηνών

Το αστεροσκοπείο στον λόφο των Νυμφών και η [[Αγία Μαρίνα Θησείου (ναός)|Αγία Μαρίνα]]
Το Εθνικό Αστεροσκοπείο Αθηνών είναι ερευνητικό κέντρο στην Αθήνα και αστεροσκοπείο, αποτελεί Ν.Π.Δ.Δ. και εποπτεύεται από το Υπουργείο Παιδείας και Θρησκευμάτων .
Σωτήρης Κωβός

thumb|left|300px|Το Toyota Yaris είναι το πιο επιτυχημένο μοντέλο που σχεδιάστηκε από τον Κωβό.

Ο Σωτήρης Κωβός είναι Έλληνας σχεδιαστής αυτοκινήτων. Γεννήθηκε το 1965 στην Αθήνα. Αποφοίτησε από το Royal College of Art του Λονδίνου. Έχει εργαστεί για τις Peugeot, Mazda, Toyota, Lexus και Audi. Το πιο γνωστό μοντέλο που σχεδίασε ο Κωβός είναι το Toyota Yaris πρώτης γενιάς (μαζί και με το συγγενικό Toyota Echo), το οποίο ανακηρύχθηκε Αυτοκίνητο της Χρονιάς για το 2000.
Πρωτάθλημα ποδοσφαίρου Ρωσίας 1995

Το Πρωτάθλημα ποδοσφαίρου Ρωσίας 1995 (ρωσικά: Чемпионат России по футболу 1995) είναι το 4ο Πρωτάθλημα Ρωσίας στην ιστορία του θεσμού. Διεξήχθη το 1995 και πρωταθλήτρια αναδείχθηκε η Σπαρτάκ-Αλάνια.
Αναστάσιος Χυμευτός

Ο Αναστάσιος Χυμευτός (Κασσανδρεία, 1797 - Αταλάντη, 1870) ήταν οπλαρχηγός της Ελληνικής επανάστασης του 1821 από την Κασσανδρεία (Βάλτα).
Photo - Finish

Το Photo - Finish είναι το έβδομο στούτιο άλμπουμ του blues και rock τραγουδιστή και κιθαρίστα Rory Gallagher. Κυκλοφόρησε το 1978 και φανερώνει μια ροπή του καλλιτέχνη σε έναν πιο σκληρό ήχο, σε αντίθεση με τους folk πειραματισμούς που εμφανίστηκαν σε προηγούμενες δουλειές του.
Τζέσε Όουενς

Ο Τζέσε Όουενς στο πόντιουμ των νικητών στους Ολυμπιακούς Αγώνες του 1936 στο Βερολίνο. Από αριστερά: [[Ναότο Τατζίμα]] ([[Ιαπωνία]]), Τζέσε Όουενς ([[ΗΠΑ]]), [[Λουτζ Λονγκ|Λουζ Λονγκ]] ([[Ναζιστική Γερμανία]]).
Ο Τζέσε Όουενς ("James Cleveland "Jesse" Owens", 12 Σεπτεμβρίου 1913 - 31 Μαρτίου 1980) ήταν Αμερικανός αθλητής του στίβου. Συμμετείχε στους Ολυμπιακούς Αγώνες του 1936 στο Βερολίνο, όπου και κέρδισε 4 χρυσά μετάλλια στα 100 μέτρα, στα 200 μέτρα, στο άλμα εις μήκος και αγωνιζόμενος στη Σκυταλοδρομία 4x100. Θεωρείται ένας από τους διασημότερους και σπουδαιότερους αθλητές όλων των εποχών.
Παλακός

Ο Παλακός ή Πάλακος ήταν βασιλιάς των Σκυθών γιος και διάδοχος του Σκίλουρου, έζησε κατά τον 1ο π.Χ. αιώνα.

Συνέχισε τους πολέμους του πατέρα του με τον Μιθριδάτη και το Βασίλειο του Πόντου. Πολιόρκησε τη Χερρόνησο αλλά ηττήθηκε από τον στρατηγό του Μιθριδάτη Διόφαντο. Αργότερα συμμάχησε με τους Ρωξολάνους και τον ηγεμόνα τους Τάσιο , και εισέβαλε εκ νέου στην Κριμαία όπου ηττήθηκε και πάλι από τον Διόφαντο .
Ντάριο Βίντοσιτς

Ο Ντάριο Βίντοσιτς είναι διεθνής Αυστραλός ποδοσφαιριστής κροατικής καταγωγής.Γεννήθηκε στις 8 Απριλίου του 1987 στο Όσιγιεκ της Κροατίας, τότε ενιαίας Γιουγκοσλαβίας, παίζει στο χώρο της μεσαίας γραμμής και συγκεκριμένα στη θέση του επιθετικού μέσου και έχει ύψος 185 εκατοστά. Γεννήθηκε στην Γιουγκοσλαβία και μετανάστευσε το 1988 μαζί με την οικογένειά του στο Μπρισμπέιν της Αυστραλίας, όπου απέκτησε την αυστραλιανή υπηκοότητα.
Πανεπιστήμιο του Λέιντεν

Το Πανεπιστήμιο του Λέιντεν (ολλανδικά: "Universiteit Leiden") βρίσκεται στο Λέιντεν της Ολλανδίας και είναι το παλαιότερο πανεπιστήμιο στην Ολλανδία. Το πανεπιστήμιο ιδρύθηκε το 1575 από τον Γουλιέλμο πρίγκιπα της Οράγγης, αρχηγό της Ολλανδικής Εξέγερσης στον Ογδοηκονταετή Πόλεμο. Οι Βασίλισσες Ιουλιάνα και Βεατρίκη και ο πρίγκηπας Γουλιέλμος-Αλέξανδρος σπούδασαν στο Πανεπιστήμιο του Λέιντεν. Το 2005 ή Βασίλισσα Βεατρίκη έλαβε τιμητικό πτυχίο από το Πανεπιστήμιο του Λέιντεν.

Σήμερα το Πανεπιστήμιο του Λέιντεν έχει έξι σχολές, 50 τμήματα και πάνω από 150 προπτυχιακά προγράμματα, ενώ ταυτόχρονα έχει και μια εξαιρετική διεθνή φήμη. Η λίστα με τα καλύτερα πανεπιστήμιο του Πανεπιστημίου Τζιάο Τονγκ της Σανγκάη κατάταξε το 2007 το Πανεπιστήμιο του Λέιντεν στην 71 θέση παγκοσμίως. Το "Times Higher Education" 2008 κατάταξε το Πανεπιστήμιο του Λέιντεν στην 63 θέση παγκοσμίως. Το πανεπιστήμιο είναι μέλος της διακεκριμένης Ομάδας της Κοΐμπρα, του Europaeum και του Συνδέσμου Ευρωπαϊκών Ερευνητικών Πανεπιστημίων. 

Το Πανεπιστήμιο του Λέιντεν έχει πάνω από 40 εθνικά και διεθνή ερευνητικά ινστιτούτα.
Μεγάλες θρησκείες

Οι διάφορες θρησκείες του κόσμου μπορούν να κατηγοριοποιηθούν σε έναν μικρό αριθμό ομάδων, γνωστές και ως Μεγάλες θρησκείες ή Παγκόσμιες θρησκείες, με βάση τα κοινά τους χαρακτηριστικά. Αυτή η ιδέα προέκυψε από την ανάγκη που δημιουργήθηκε τον 18ο αιώνα Κ.Χ., όταν μερικοί ερευνητές αποφάσισαν να κάνουν απογραφή των θρησκευτικών πιστεύω των διαφόρων πολιτισμών ανά την υφήλιο.
Γνούρος

Ο Γνούρος ήταν μυθικός βασιλιάς νομαδικής φυλής των Σκυθών. 

Σύμφωνα με τον Ηρόδοτο ήταν γιος του Λύκου και εγγονός του Σπαργαπείθεου. Γιοι του από Ελληνίδα γυναίκα ήταν ο Σαύλιος ο οποίος και τον διαδέχτηκε στον θρόνο και ο φιλόσοφος Ανάχαρσις .
Σκιλούρος

Ο Σκιλούρος ή Σκίλουρος ήταν βασιλιάς των Σκυθών κατά την ελληνιστική περίοδο, έζησε στα τέλη του 2ου αιώνα π.Χ.. Το βασίλειο του καταλάμβανε τη περιοχή της σημερινής Κριμαίας με πρωτεύουσα τη Νεάπολη όπου βρίσκονταν και τα ανάκτορα του, στα ανατολικά συνόρευε με το ελληνιστικό Βασίλειο του Πόντου .

Διαδέχτηκε στον Θρόνο τον Άργοτο, και όπως αναφέρει ο Πλούταρχος είχε 80 γιους. Πριν πεθάνει έβαλε 80 βέργες μαζί κι έβαλε τους γιους του να τις σπάσουν, κανένας δεν τα κατάφερε και τότε ο Σκίλουρος τις πήρε και τις έσπασε μία μία θέλοντας να τους δείξει ότι έπρεπε να είναι ενωμένοι. Διάδοχος του ήταν ο γιος του Παλακός.

Ο Σκίλουρος επέκτεινε το βασίλειο του αφού πρώτα συμμάχησε με τους Σαρμάτες, έπειτα επιτέθηκε στο Βασίλειο του Βοσπόρου και κατέλαβε την πρωτεύουσα του Παντικάπαιο αλλά και την Ολβία.

Όταν πέθανε τάφηκε σε μαυσωλείο καθιστός σε μαρμάρινο θρόνο με όλα τα βασιλικά ενδύματα , την πανοπλία του τόξα και βέλη, μαζί του τάφηκαν και 70 άντρες . Έκοψε νομίσματα , βρέθηκαν πολλά στην σημερινή Συμφερόπολη, που στην μία όψη έφεραν κεφαλή του Ερμή και στην άλλη έφεραν κυρήκειο και την επιγραφή "ΒΑΣΙΛΕΥΣ ΣΚΙΛΟΥΡΟΣ" και "ΟΛΒΙΟ".
Σκώπασις

Ο Σκώπασις ήταν βασιλιάς των Σκυθών.

Όπως αναφέρει ο Ηρόδοτος κατά τη βασιλεία του εισέβαλαν στη Σκυθία οι Πέρσες του Δαρείου. Οι Σκύθες τότε χωρίστηκαν σε τρεις "μοίρες" η μία υπό τον Ιδάνθυρσο η δεύτερη υπό τον Τάξακις και η τρίτη υπό τον Σκώπασις τον οποίο ακολούθησαν και οι Σαυρομάτες. Οι Σκύθες δεν αντιμετώπισαν σε μάχη τον Δαρείο αλλά κάνοντας ανταρτοπόλεμο υποχωρώντας συνεχώς, καίγοντας τα σπαρτά και τις καλλιέργειες μολύνοντας το νερό στα πηγάδια και τις πηγές τον ανάγκασαν να σταματήσει την εκστρατεία. Η μοίρα του Σκώπασις υποχώρησε κατά μήκος της Μαιώτιδος λίμνης μέχρι τον ποταμό Τάναϊς.
Φρι Στέιτ Στέιντιουμ

Το Φρι Στέιτ Στέιντιουμ (αφρικάανς: "Vrystaatstadion"), επίσης γνωστό για λόγους χορηγίας ως "Toyota Stadium" και παλαιότερα "Vodacom Park", είναι γήπεδο στο Μπλούμφοντεϊν της Νότιας Αφρικής, το οποίο χρησιμοποιείται κυρίως για αναμετρήσεις ράγκμπι γιούνιον και ποδοσφαίρου. Αρχικά ανεγέρθηκε για να φιλοξενήσει αναμετρήσεις του Παγκοσμίου Κυπέλλου Ράγκμπι του 1995, ενώ φιλοξένησε κι αναμετρήσεις για το Παγκόσμιο Κύπελλο του 2010.

Οι κύριοι χρήστες, όσον αφορά το ράγκμπι γιούνιον, των γηπεδικών εγκαταστάσεων είναι:
* οι Σέντραλ Τσίταζ, οι οποίοι εκπροσωπούν τις επαρχίες του Φρι Στέιτ και του Νόρδερν Κέιπ στη διεθνή διοργάνωση του "Super Rugby".
* οι Φρι Στέιτ Τσίταζ, οι οποίοι συμμετέχουν στην εγχώρια διοργάνωση της Νότιας Αφρικής, το "Currie Cup".

Οι κύριοι χρήστες, όσον αφορά το ράγκμπι γιούνιον, των γηπεδικών εγκαταστάσεων είναι:
* η Μπλούμφοντεϊν Σέλτικ, η οποία αγωνίζεται στην εγχώρια Πρέμιερ Σόκερ Λιγκ της Νότιας Αφρικής.
Διαγωνισμός Τραγουδιού Eurovision 2001

Ο Διαγωνισμός Τραγουδιού Eurovision 2001 ήταν ο 46ος Διαγωνισμός Τραγουδιού Eurovision. Διεξήχθη στις 12 Μαΐου 2001, στην Κοπεγχάγη της Δανίας, μετά τη νίκη των Αδελφών Όλσεν στο διαγωνισμό του στη Στοκχόλμη της Σουηδίας με το τραγούδι "Fly on the Wings of Love". Αυτή ήταν η δεύτερη φορά που ο διαγωνισμός διεξήχθη σε Δανέζικο έδαφος, μετά το διαγωνισμό του , 37 χρόνια νωρίτερα. 23 χώρες έλαβαν μέρος στο διαγωνισμό, που πραγματοποιήθηκε στις 12 Μαΐου 2001. Ο χώρος διεξαγωγής ήταν το Στάδιο Πάρκεν, ο μεγαλύτερος χώρος που φιλοξένησε ποτέ το διαγωνισμό μέχρι το 2019. Συνολικά 35.000 θεατές είδαν το σόου ζωντανά από μέσα στο γήπεδο, σπάζοντας το ρεκόρ των 16.000 που κατείχε η διοργανώτρια Σουηδία του προηγούμενου έτους.

Το σόου άνοιξε από τους αδελφούς Όλσεν, με ένα απόσπασμα από το νικητήριό τους τραγούδι "Fly on the Wings of Love", ακολουθούμενο από το τελευταίο τους single "Walk Right Back", το οποίο ήταν ήδη ένα επιτυχημένο χιτ στη Δανία εκείνη την εποχή. Οι παρουσιαστές ήταν η Δανέζα δημοσιογράφος και παρουσιάστρια τηλεοπτικών εκπομπών Νατάσια Κρόν Μπάκ και ο διάσημος Δανός ηθοποιός Σόρεν Πίλμαρκ, όπου έκαναν όλη την παρουσίασή τους με ομοιοκαταληξία.

Η Γαλλία, η Ελλάδα και η Σλοβενία ήταν τα μεγάλα φαβορί για να κερδίσουν το διαγωνισμό. Ωστόσο, καθώς η ψηφοφορία προχωρούσε, ήταν ένας αγώνας "στήθος με στήθος" ανάμεσα στην Εσθονία και στη διοργανώτρια Δανία. Το διαγωνισμό κέρδισε η , εκπροσωπούμενη από τους Τάνελ Πάνταρ, Ντέιβ Μπέντον και 2XL με το τραγούδι "Everybody", γραμμένο από τους Ivar Must και Maian-Anna Karmas, το οποίο συγκέντρωσε συνολικά 198 βαθμούς. Η διοργανώτρια Δανία, τερμάτισε στη 2η θέση με 177 βαθμούς. Στην 3η θέση ήρθε η Ελλάδα με 147 βαθμούς, δίνοντας στη χώρα το καλύτερο αποτέλεσμα μέχρι αυτό το σημείο. Η Γαλλία ήρθε 4η με 142 βαθμούς και στην 5η θέση η Σουηδία με 100 βαθμούς.

Ο τραγουδιστής του νικητήριου τραγουδιού, Ντέιβ Μπέντον, ο οποίος γεννήθηκε και μεγάλωσε στην Αρούμπα, έγινε το πρώτο μαύρο πρόσωπο και σε ηλικία 50 ετών και 101 ημερών, ο μεγαλύτερος σε ηλικία συμμετέχων που κέρδισε τον διαγωνισμό. Επιπλέον, αυτή ήταν η πρώτη νίκη για ένα από τα κράτη της Βαλτικής και μία από τις πρώην σοβιετικές δημοκρατίες.
Γενί Χαμάμ

Το Γενί Χαμάμ (τουρκ. "Yeni Hamam", νέο χαμάμ) είναι κτήριο της Οθωμανικής περιόδου στη γωνία των σημερινών οδών Κασσάνδρου και Αγίου Νικολάου στη Θεσσαλονίκη. Εικάζεται ότι κτίστηκε το τελευταίο τέταρτο του 16ου αιώνα από τον Χουσρέφ Κεντχουντά, κάτοχο ακινήτων στη Θεσσαλονίκη ο οποίος πιθανώς τελούσε χρέη Κεχαγιά (διαχειριστή) για τον Βεζύρη Σοκολού Μεχμέτ πασά. Λειτούργησε ως διπλό λουτρό με ξεχωριστά διαμερίσματα για άνδρες και γυναίκες, με τη συνηθισμένη διάταξη χώρων.

To κτήριο έπαψε να λειτουργεί ως λουτρό μετά την απελευθέρωση της Θεσσαλονίκης, σε αντίθεση με τα υπόλοιπα χαμάμ της πόλης. Το 1919 περιήλθε στο Ελληνικό Δημόσιο και το 1937 αγοράστηκε από κάποιον ιδιώτη που το χρησιμοποίησε ως αποθήκη.

Για πολλά χρόνια στο εσωτερικό του χαμάμ λειτουργούσε χειμερινό σινεμά ως τα μέσα της δεκαετίας του ΄80 και στον κήπο της λειτουργούσε και ο θερινός κινηματογράφος. Εκεί οργάνωσε η parallaxi στα μέσα της δεκαετίας του ενενήντα και κινηματογραφικούς μαραθώνιους στη διάρκεια του καλοκαιριού. Αμέσως μετά λειτούργησε ως ταβέρνα με το όνομα "Σεβίλλη"

Για μια μεγάλη περίοδο λειτούργησε ως συναυλιακός χώρος φιλοξενώντας σπουδαία ονόματα της ελληνικής μουσικής. Σήμερα παραμένει στην ιδιοκτησία ιδιώτη και χρησιμοποιείται ως Café bar and Restaurant με το όνομα "Αίγλη γενι χαμαμ".
Πρωτάθλημα ποδοσφαίρου Ρωσίας 1996

Το Πρωτάθλημα ποδοσφαίρου Ρωσίας 1996 (ρωσικά: Чемпионат России по футболу 1996) ήταν το 5ο Πρωτάθλημα Ρωσίας. Διεξήχθη το 1996 και πρωταθλήτρια αναδείχθηκε η Σπαρτάκ Μόσχας.
Φιλαδέλφεια 76ερς

Oι Φιλαδέλφεια 76ερς (αγγλικά: "Philadelphia 76ers", προφορά: "Φιλαδέλφεια Σέβεντι Σίξερς") είναι επαγγελματική ομάδα μπάσκετ με έδρα την Φιλαδέλφεια στην Πενσιλβανία. Αγωνίζονται στην ανατολική περιφέρεια του ΝΒΑ.
Ζντένο Στρμπα

Ο Ζντένο Στρμπα ή Στερμπά (σλοβακικά: "Zdeno Štrba") είναι Σλοβάκος διεθνής ποδοσφαιριστής που αγωνίζεται ως αμυντικός μέσος και ανήκει στο δυναμικό της Ξάνθης. Γεννήθηκε στις 9 Ιουνίου του 1976 και έχει ύψος 1,87.
Παλαιά Καστίλη

Η Παλαιά Καστίλη (ισπανικά: Castilla la Vieja) είναι μια ιστορική περιοχή της Ισπανίας, η οποία περιελάμβανε έδαφος που αργότερα ανταποκρινόταν στις επαρχίες του πολιτικά, Σανταντέρ (Santander) (τώρα Καντάβρια), Μπούργος, το Λογρόνιο (Logroño) (τώρα Λα Ριόχα), τη Σόρια, τη Σεγόβια, την Άβιλα, το Βαγιαδολίδ, την Παλένθια.

Οι απαρχές είναι στην ιστορική Καστίλη που σχηματίσθηκε τον 9ο αιώνα στη ζώνη που τώρα συγκροτείται από την Καντάβρια, την Άλαβα, και το Μπούργος.

Τον 18ο αιώνα, ο Κάρολος Γ΄ της Ισπανίας μεταβίβασε στο επίσης καλούμενο βασίλειο της Castilla la Vieja τις επαρχίες του Μπούργος, της Σόρια, της Σεγόβια, της Άβιλα, του Βαγιαδολίδ και της Παλένθια.

Το βασιλικό διάταγμα της 30ής Νοεμβρίου 1833, η μεταρρύθμιση του Χαβιέρ του Μπούργος ("βλέπε Διοικητική διαίρεση της Ισπανίας 1833"), εγκαθίδρυσε την βάση για την την διαίρεση της Ισπανίας σε επαρχίες που, με μερικές τροποποιήσεις, συνεχίζει έως την σημερινή εποχή· αυτό το διάταγμα προσέθεσε τις επαρχίες του Λογρόνιο και του Σανταντέρ στην Castilla la Vieja.
Ένα άλλο βασιλικό διάταγμα, στις 30 Νοεμβρίου 1855, διαίρεσε την Ισπανία σε 49 επαρχίες και εκχώρησε τις επαρχίες του Βαγιαδολίδ και της Παλένθια στο Βασίλειο της Λεόν, αφήνοντας στην Castilla la Vieja μόνο το Σανταντέρ, το Μπούργος, τη Σόρια, τη Σεγόβια, και την Άβιλα. Αν και υπήρξαν περαιτέρω μεταρρυθμιστικές προσπάθειες τον 19ο αιώνα, αυτή η διαίρεση αντικατοπτρίζεται στις εγκυκλοπαίδειες, τις γεωγραφίες, και εγχειρίδια από τον μέσο 19ο αιώνα μέχρι που αντικαταστάθηκε στο δεύτερο ήμισυ του 20ού αιώνα. Για παράδειγμα, πρώιμες εκδόσεις της "Enciclopedia Espasa", τηε "Encyclopædia Britannica" και της δημοφιλούς μαθητικής εγκυκλοπαίδειας "Álvarez" όλες ακολουθούν την διαίρεση των επαρχιών στην "Castilla la Vieja" και την Λεόν.

Με την θέσπιση της αυτόνομης κοινότητας της Καστίλης και Λεόν το 1983, η Castilla la Vieja έχασε ένα μεγάλο μέρος της ιδιαίτερης ταυτότητας της· από τη μία, ενώθηκε πολιτικά με την Λεόν σε μια μεγαλύτερη οντότητα, και από την άλλη, σύο από τις επαρχίες της έγιναν αυτόνομες κοινότητες οι ίδιες: το Σανταντέρ έγινε η Καντάβρια και το Λογρόνιο έγινε η Λα Ριόχα.
Πρωτάθλημα ποδοσφαίρου Ρωσίας 1997

Το Πρωτάθλημα ποδοσφαίρου Ρωσίας 1997 (ρωσικά: Чемпионат России по футболу 1997) ήταν το 6ο Πρωτάθλημα Ρωσίας στην ιστορία του θεσμού. Διεξήχθη το 1997 και πρωταθλήτρια αναδείχθηκε η Σπαρτάκ Μόσχας.
Ατιένθα

Η Ατιένθα είναι δήμος της επαρχίας της Γουαδαλαχάρα, στην Ισπανία. Σύμφωνα με την απογραφή του 2006 του (INE), ο δήμος έχει πληθυσμό 437 κατοίκων.
Λα Σερρανία

Η Λα Σερρανία είναι κομάρκα στην επαρχία της Γουαδαλαχάρα, στην κεντρική Ισπανία, με πρωτεύουσα την πόλη Σιγουένθα. Είναι μια από πιο αραιοκατοικημένες περιοχές στην Ευρώπη. Η Λα Σερράνια είναι μέρος με πολλά μνημειώδη χωριά όπως η Ανγκίτα, η Ατιένθα, το Λουθόν, το Παλαθουέλος.
Panzer II

Panzer II ήταν η κοινή ονομασία ενός ελαφριού άρματος μάχης τού Τρίτου Ράιχ. Ο επίσημος γερμανικός χαρακτηρισμός ήταν Panzerkampfwagen II (συντομογραφίες: "PzKpfw II", "Pz. II"). Το Panzer II σχεδιάστηκε ως ενδιάμεσο άρμα, μέχρι να ενταχθούν σε υπηρεσία τύποι με ανώτερες δυνατότητες (βασικά τα Panzer III και Panzer IV). Παρά τον ελαφρύ οπλισμό και την ανεπαρκή θωράκισή του, το Panzer II ήταν το κύριο άρμα των Γερμανών το 1939 και το 1940 και έπαιξε σημαντικό ρόλο στις εκστρατείες τους στην Πολωνία (1939) και τη Δύση (Γαλλία - Κάτω Χώρες την άνοιξη του 1940). Τα Panzer II υπηρέτησαν και στις τάξεις του Afrika Korps στην Βόρειο Αφρική, κυρίως σε αποστολές αναγνώρισης, όπως επίσης και στο Ανατολικό Μέτωπο. Μέχρι τα τέλη του 1942 είχε αντικατασταθεί σχεδόν σε όλες τις μονάδες πρώτης γραμμής από τα ανώτερα Panzer III και Panzer IV, που πλέον παράγονταν σε ικανούς αριθμούς, αφού ήταν εντελώς ανεπαρκές για την αντιμετώπιση των εχθρικών αρμάτων.

Η παραγωγή του διακόπηκε το 1943, αλλά το σασί του απετέλεσε τη βάση για πολλά οχήματα του γερμανικού στρατού.


Κατηγορία:Άρματα μάχης του Β' Παγκοσμίου Πολέμου
Σύνταγμα της Ελλάδας του 1975

Το Σύνταγμα της Ελλάδας του 1975 ψηφίστηκε στις 7 Ιουνίου 1975 (άρχισε να ισχύει από τις 11 Ιουνίου 1975) από την Ε΄ Αναθεωρητική βουλή και με αυτό καθιερώθηκε ως πολίτευμα η προεδρευόμενη κοινοβουλευτική δημοκρατία. Αντικατέστησε στην ουσία το Σύνταγμα του 1973 που είχε παρουσιαστεί από τη Χούντα των Συνταγματαρχών και το Σύνταγμα του 1952 που επανέφερε προσωρινά το 1974 η Κυβέρνηση Εθνικής Ενότητας. Για την εποχή του αποτελούσε ένα από τα αρτιότερα συντάγματα, ενώ ισχύει μέχρι και σήμερα με μικρές αλλαγές ύστερα από τις αναθεωρήσεις του 1986, 2001, 2008 και 2019.

Ψηφίστηκε μόνο από τους βουλευτές της Νέας Δημοκρατίας η οποία αποτελούσε και την πλειοψηφία στη Βουλής, ενώ και τα τέσσερα κόμματα της αντιπολίτευσης (Ένωσις Κέντρου - Νέες Δυνάμεις, ΠΑΣΟΚ, ΚΚΕ και ΚΚΕ Εσωτερικού / ΕΔΑ) απείχαν από την διαδικασία της ψηφοφορίας, χαρακτηρίζοντας το νέο Σύνταγμα αντιδημοκρατικό και αυταρχικό. 

Πρόεδρος της κοινοβουλευτικής επιτροπής συντάξεως του Συντάγματος ήταν ο νομικός, καθηγητής πανεπιστημίου, λογοτέχνης, φιλόσοφος και πολιτικός, πολλές φορές υπουργός και βασικός συνεργάτης του τότε πρωθυπουργού Κωνσταντίνου Καραμανλή, Κωνσταντίνος Τσάτσος, ο οποίος 10 ημέρες μετά την ψήφιση του Συντάγματος εκλέχθηκε από τη Βουλή Πρόεδρος της Δημοκρατίας.
Κλωντ Πιρόν

Ο Κλωντ Πιρόν ("Claude Piron", 26 Φεβρουαρίου 1931 - 22 Ιανουαρίου 2008) ήταν Ελβετός γλωσσολόγος και ψυχολόγος.

Υπήρξε μεταφραστής στα Ηνωμένα Έθνη (από τα Κινεζικά, Αγγλικά, Ρωσικά και Ισπανικά προς τα Γαλλικά) από το 1956 μέχρι το 1961. 

Αφού εγκατέλειψε τον ΟΗΕ, εργάστηκε σε όλον τον κόσμο για την Παγκόσμια Οργάνωση Υγείας. 

Υπήρξε πολυγραφότατος συγγραφέας έργων στην Εσπεράντο. Μιλούσε εσπεράντο από την παιδική του ηλικία και την χρησιμοποίησε στην Ιαπωνία, στην Κίνα, το Ουζμπεκιστάν, το Καζακστάν, στην Αφρική και στην Λατινική Αμερική, και σχεδόν σε όλες τις χώρες της Ευρώπης.

Σε κάποια από τα βιβλίου του χρησιμοποίησε το ψευδώνυμο Johán Valano.
Δημήτριος Αινιάν

Ο Δημήτριος Αινιάν (21 Νοεμβρίου 1800 - 25 Σεπτεμβρίου 1881) ήταν Έλληνας αγωνιστής της επανάστασης του 1821, λόγιος, δικαστικός και πολιτικός από το Πατρατζίκι (τη σημερινή Υπάτη). Γεννήθηκε στο Μαυρίλο Τυμφρηστού και πέθανε στη Στυλίδα.
Ευρωπαϊκό Πρωτάθλημα Ποδοσφαίρου 1988

To Ευρωπαϊκό Πρωτάθλημα Ποδοσφαίρου 1988 ήταν η 8η οργάνωση Ευρωπαϊκού πρωταθλήματος, μία διοργάνωση που πραγματοποιείται κάθε τέσσερα χρόνια. Η διοργανώτρια χώρα ήταν η Δυτική Γερμανία. Οι αγώνες πραγματοποιήθηκαν μεταξύ 10 Ιουνίου και 25 Ιουνίου και νικήτρια αναδείχθηκε η εθνική ομάδα της Ολλανδίας νικώντας στον τελικό την Σοβιετική Ένωση με σκορ 2-0. Ο τελικός πραγματοποιήθηκε στο Ολυμπιακό στάδιο του Μονάχου. Πρώτος σκόρερ αναδείχθηκε ο Μάρκο Βαν Μπάστεν με 5 γκολ. Συνολικά στην διοργάνωση συμμετείχαν οκτώ ομάδες και για πρώτη φορά συμμετείχε η Ιρλανδία
Δημήτριος Παπαρρηγόπουλος

Ο Δημήτριος Παπαρρηγόπουλος (8 Σεπτεμβρίου 1843 - Αθήνα 21 Μαρτίου 1873) ήταν Έλληνας θεατρικός συγγραφέας και ποιητής της Α' Αθηναϊκής Σχολής.
Προβιντένια

thumb|right|250px|Η πόλη από τη θάλασσα
Η Προβιντένια (Ρωσικά: "Провиде́ния", Αγγλικά: "Provideniya") είναι μια κωμόπολη πληθυσμού περίπου 3.000 κατοίκων και βρίσκεται στην Τσουκότκα
της Ρωσίας. Είναι η ανατολικότερη πόλη της Ρωσικής Ομοσπονδίας και το αεροδρόμιο της το πλησιέστερο , στα εδάφη των Η.Π.Α. , Ρώσικο αεροδρόμιο.

Η συγκεκριμένη πόλη είναι πρωτεύουσα της περιφέρειας Προβιντένσκι.
Τάσος Μελετιάδης

ο Τάσος Μελετιάδης,γεννήθηκε στις 10 Οκτωβρίου 1965 στο Χαλκερό Καβάλας. Έμεινε εκεί μέχρι τα 18 του και αργότερα πήγε να σπουδάσει στο ΤΕΦΑΑ Θεσσαλονίκης. Μετά από λίγα χρόνια τέλειωσε τις σπουδές του και έγινε πλέον επαγγελματίας αθλητής. Το άθλημά του ήταν το τρέξιμο (στίβος). Έτσι, στους Βαλκανικούς Αγώνες του 1984 στο Μάριμπορ της Γιουγκοσλαβίας αναδείχθηκε Βαλκανιονίκης στο τρέξιμο.
Μιλτιάδης Πορφυρογένης

Ο Μιλτιάδης Πορφυρογένης (Αγριά Μαγνησίας, 12 Φεβρουαρίου 1903 - Πράγα, 6 Μαρτίου 1958) ήταν Έλληνας δικηγόρος, μαρξιστής, βουλευτής και ηγετικό στέλεχος του ΚΚΕ, υπουργός Εργασίας στην Κυβέρνηση Εθνικής Ενότητας του Γεωργίου Παπανδρέου, αντιστασιακός και υπουργός Δικαιοσύνης της Προσωρινής Δημοκρατικής Κυβέρνησης.
Γεώργιος Μπονάνος

Ο Γεώργιος Μπονάνος (1863 - 1940) ήταν Έλληνας γλύπτης του 19ου και 20ού αιώνα.
Χέλμουτ Φέλμυ

Ο Χέλμουτ Φέλμυ (γερμανικά: Hellmuth Felmy) ήταν Γερμανός στρατιωτικός, πτέραρχος και σωματάρχης, που έδρασε στον Α΄ και Β΄ Παγκόσμιο Πόλεμο στο τέλος του οποίου χαρακτηρίστηκε εγκληματίας πολέμου και προσήχθη σε συνακόλουθη της δίκης της Νυρεμβέργης, της επιλεγόμενης "δίκης των ομήρων" (hostages trial) ή Δίκης του Λιστ.
Ιωάννης Χαραλαμπόπουλος

Ο Ιωάννης Χαραλαμπόπουλος (10 Φεβρουαρίου 1919 – 16 Οκτωβρίου 2014) ήταν Έλληνας πολιτικός, ιστορικό στέλεχος του ΠΑΣΟΚ, και αξιωματικός εν αποστρατεία (συνταγματάρχης του Στρατού Ξηράς). Διετέλεσε υπουργός Εξωτερικών και Εθνικής Άμυνας, καθώς και αντιπρόεδρος της Κυβέρνησης, επί πρωθυπουργίας Ανδρέα Παπανδρέου.
Πρωτάθλημα ποδοσφαίρου Ρωσίας 1998

Το Πρωτάθλημα ποδοσφαίρου Ρωσίας 1998 (ρωσικά: Чемпионат России по футболу 1998) ήταν το 7ο Πρωτάθλημα Ρωσίας στην ιστορία του θεσμού. Διεξήχθη από τις 28 Μαρτίου μέχρι τις 30 Νοεμβρίου 1998. Πρωτάθλητρια αναδείχθηκε η Σπαρτάκ Μόσχας.
Αιαία

Η Αιαία (Αία) είναι το μυθικό νησί, όπου σύμφωνα με τον Όμηρο βρισκόταν το παλάτι της Κίρκης.

Ο Οδυσσέας και οι σύντροφοί του έφτασαν στη νήσο μετά την άτακτη φυγή τους από τη χώρα των Λαιστρυγόνων. Προσάραξαν το πλοίο τους σε μια ευρύχωρη παραλία και έμειναν εκεί δύο ημέρες. Την τρίτη μέρα, ο Οδυσσέας ανέβηκε σε ένα ύψωμα προκειμένου να προσανατολιστεί και να εντοπίσει ίχνη ανθρώπινης παρουσίας. Διέκρινε από ψηλά τον καπνό από το μέγαρο της Κίρκης, το οποίο περιβαλλόταν από ένα άλσος. Από τις περιγραφές του Οδυσσέα πληροφορούμαστε ότι επρόκειτο για ένα δασώδες νησί με χαμηλό έδαφος στο οποίο υπήρχαν μεγάλοι δρόμοι, καθώς και ένα ποτάμι. Από τα μετέπειτα λόγια της Κίρκης, μαθαίνουμε ότι στο νησί υπήρχαν και σπήλαια. Σχετικά με την πανίδα του νησιού, αναφέρεται: ένα ελάφι, εξημερωμένοι από την Κίρκη ορεσίβιοι λύκοι και λιοντάρια, γουρούνια και πρόβατα.

Oι Αχαιοί έμειναν στο νησί ένα χρόνο και στη συνέχεια αναχώρησαν προς αναζήτηση του Τειρεσία, στον Άδη. Μετά το πέρας και αυτής της αποστολής, επέστρεψαν στην Αιαία για να ταφεί ο σύντροφος του Οδυσσέα, Ελπήνωρ, που είχε μείνει άταφος στο παλάτι της Κίρκης. Αφού ύψωσαν τύμβο, αναχώρησαν από το νησί με προορισμό την Ιθάκη.
Γεώργιος Μάνος

Ο Γεώργιος Μάνος ήταν Έλληνας νομικός, δημοσιογράφος και αγωνιστής του 1821.
Γερμανική Ανατολική Αφρική

thumb|right|Ιστορικός Χάρτης των ακτών της Γερμανικής Ανατολικής Αφρικής
H Γερμανική Ανατολική Αφρική (Γερμανικά: "Deutsch-Ostafrika"), ήταν γερμανική αποικία στην Ανατολική Αφρική, η οποία περιελάμβανε το Μπουρούντι, τη Ρουάντα και την Τανγκανίκα (το ηπειρωτικό τμήμα της Τανζανίας). Η έκτασή της ήταν 994.996 χιλιόμετρα (384.170 τετραγωνικά μίλια), σχεδόν τρεις φορές το μέγεθος της Γερμανίας σήμερα.

Η αποικία ιδρύθηκε κατά τη διάρκεια του 1880 και τελείωσε με την ήττα της Αυτοκρατορικής Γερμανίας στον Α΄ Παγκόσμιο Πόλεμο. Στη συνέχεια, το έδαφος διαιρέθηκε μεταξύ της Βρετανίας και του Βελγίου με εντολή της Κοινωνίας των Εθνών.
Άνθιμος ο Ίβηρας

thumb|232x232px|Ψηφιδωτό που απεικονίζει τον Άνθιμο.
Ο Άνθιμος ο Ίβηρας (1660-1716) ήταν Γεωργιανός ιεράρχης, λόγιος, τυπογράφος και καλλιτέχνης του 17ου και 18ου αιώνα με σημαντική δράση στις Παραδουνάβιες Ηγεμονίες.
Αναγνώστης Μοναρχίδης

Ο Αναγνώστης Μοναρχίδης ήταν Έλληνας αγωνιστής του 1821 και πολιτικός της Ελλάδας του 19ου αιώνα. Γεννήθηκε στα Ψαρά το 1777. Ο πατέρας του, Χατζή Δημήτριος, ήταν ένας από τους ευπατρίδες του νησιού, γυναίκα του ήταν η Μαρία που επέζησε της καταστροφής των Ψαρών με το ένα παιδί τους, το άλλο πνίγηκε. 

Ο Αναγνώστης μπήκε στον ναυτικό βίο στην νεαρή ηλικία δεκαοκτώ χρονών. Με την έναρξη της επανάστασης πολέμησε από την αρχή με μεγάλο ενθουσιασμό. 

Υπηρέτησε πολιτικά και βγήκε πρώτος πληρεξούσιος των Ψαριανών στην Εθνική συνέλευση της Επιδαύρου. Εκλέχτηκε βουλευτής της πρώτης περιόδου, και ξανά πληρεξούσιος στην Εθνική συνέλευση του Άστρους και της Επιδαύρου. Επίσης ήταν ο πρώτος νομάρχης Αιτωλοακαρνανίας το 1833 και νομάρχης Αχαΐας και Ήλιδος το 1836.
Εξαφθοριούχος λευκόχρυσος

Ο Εξαφθοριούχος λευκόχρυσος ή εξαφθορολευκόχρυσος είναι η χημική ένωση με τον τύπο PtF6. Είναι ένα σκούρο κόκκινο στερεό. Η ένωση είναι ένα μοναδικό παράδειγμα του λευκοχρύσου στην κατάσταση οξείδωσης +6. Ο Εξαφθοριούχος λευκόχρυσος είναι ισχυρό οξειδωτικό και είναι γνωστό για την αντίδρασή του με ξένο που δημιουργεί την χημική ένωση εξαφθορολευκοχρυσιούχο ξένο με τον τύπο XePtF6. Ανακάλυψαν αυτή την αντίδραση το 1962, και απέδειξαν ότι και τα ευγενή αέρια μπορούν να εμφανιστούν και με τη μορφή χημικών ενώσεων. Πριν από το πείραμα με ξένο, είχε αποδειχθεί ότι αντιδρά με οξυγόνο για να σχηματίσει διοξείδιο του εξαφθορολευκόχρυσου.
right|thumb|201.25px|


Κατηγορία:Ενώσεις λευκόχρυσου
Φώτιος Αγγελίδης

Ο Φώτιος Αγγελίδης (1798 - 13 Δεκεμβρίου 1862) ήταν Έλληνας αγωνιστής του 1821.
Σπυρίδων Καλογερόπουλος

Ο Σπυρίδων Καλογερόπουλος (1790 – 7 Ιανουαρίου 1864) ήταν Έλληνας πολιτικός γιατρός στο επάγγελμα.
Ικέσιος Λάτρης

Ο Ικέσιος Λάτρης (1799 - 1881) ήταν Έλληνας λόγιος, αγωνιστής του 1821 και πολιτικός της Ελλάδας του 19ου αιώνα.
Επιστολή προς Ρωμαίους

Η Επιστολή προς Ρωμαίους είναι ένα από τα 27 βιβλία της Καινής Διαθήκης, γραμμένη από τον απόστολο Παύλο. Χρόνος συγγραφής θεωρείται το 56 μ.Χ..

Η επιστολή απευθύνεται στην εκκλησία της Ρώμης. Οι μελετητές της Αγίας Γραφής συμφωνούν πως ο σημαντικότερος σκοπός για τον οποίο ο Παύλος την έγραψε, ήταν για να εξηγήσει ότι η σωτηρία προσφέρεται μέσω του ευαγγελίου και της χάρης του Ιησού Χριστού. Είναι μακράν η μεγαλύτερη από τις επιστολές του Παύλου, και θεωρείται η "πιο σημαντική θεολογική του κληρονομιά".
Αντόν Λαμαθάρες

Ο Αντόν Λαμαθάρες (Antón Lamazares) (Ισπανία, 1954) είναι Ισπανός ζωγράφος της ‘γενίας του ‘80’ μαζί με τους José María Sicilia, Miquel Barceló και Víctor Mira. Στα έργα του, σε ξύλο ή χαρτόνι, δημιουργεί μέσω της επεξεργασίας της επιφάνειας και μέσω του πειραματισμού με μπογιά και άλλα υλικά μια δική του γλώσσα. Το στιλ του εξελίσσεται από έναν αρχικώς παιχνιδίζων εξπρεσιονισμό, με κατεύθυνση την άτυπη τέχνη και την αφαίρεση. Στις τελευταίες του δουλείες διαφαίνεται μια μινιμαλιστική τάση, η οποία δημιουργεί τον διάλογο μεταξύ ψυχής και μνήμης, αισθησιασμού και πνευματικότητας, καθώς και μεταξύ ονειρισμού και ποίησης. Τα έργα του είναι παγκόσμια διαδεδομένα∙ έχουν εκτεθεί σε πολλές πόλεις διαφόρων ηπείρων και βρίσκονται σε συλλογές μεγάλων μουσείων όπως π.χ. στο Εθνικό Μουσείο Reina Sofía, στο Κέντρο Σύγχρονης Τέχνης της Γαλικίας και στο Μουσείο Σύγχρονης Τέχνης της Μαδρίτης, καθώς και σε αρκετές ιδιωτικές συλλογές και ιδρύματα.
Ντέγκου

Η Ντέγκου, ή Τεγκού (Κορεάτικα: , 대구, 大邱, κυριολεκτικά «μεγάλος λόφος», λατ. "Daegu") είναι η τέταρτη σε πληθυσμό πόλη της Νότιας Κορέας, μετά τη Σεούλ (πρωτεύουσα), το Μπούσαν και το Ίντσον. Βρίσκεται βόρεια του λιμένα Μπούσαν και δυτικά του λιμένα Ούλσαν. Με το ίδιο όνομα φέρεται και ολόκληρη η γεωγραφική περιοχή που περιλαμβάνει τη νοτιοανατολική άκρα της Χώρας.
Με απόφαση της Κυβέρνησης της Νότιας Κορέας από το 2000, το επίσημο όνομα της πόλης είναι "Μητροπολιτική πόλη Ντέγκου". Ο πληθυσμός της υπερβαίνει τα 5 εκατομμυρια κατοίκους.

Η πόλη είναι μεσόγεια και βρίσκεται περίπου 80 χλμ. ΒΔ. του Ουλσάν κοντά στην συμβολή των ποταμών Γκούμχο και Νάκντονγκ στην πεδιάδα Γκιόνγκσανγκ-ντο. Η λεκάνη της ομώνυμης περιοχής Ντέγκου, όπου και η μητροπολιτική πόλη αποτελεί το μεσαίο τμήμα της γύρω κοιλάδας (κάμπου) της περιοχής. 

Η Ντέγκου ήδη αποτελεί σήμερα το πολιτικό, πολιτιστικό και οικονομικό κέντρο της όλης περιοχής. Είναι προπύργιο των συντηρητικών κομμάτων της Νότιας Κορέας.
Καρλ Μπαρτ

Ο Καρλ Μπαρτ (γερμ.: "Karl Barth", 10 Μαΐου 1886 - 10 Δεκεμβρίου 1968) ήταν Ελβετός μεταρρυθμιστής θεολόγος, ο οποίος κατατάσσεται στους πιο σημαντικούς Χριστιανούς στοχαστές του 20ού αιώνα.
Αρηίθοος

Ο Αρηίθοος αναφέρεται από τον Όμηρο στην Ιλιάδα, ως βασιλιάς της Άρνης, πατέρας του Μενέσθιου, και άνδρας της Φυλομέδουσας. Από μία διήγηση του Νέστορα πληροφορούμαστε ότι δε μαχόταν με ακόντιο ή τόξο, αλλά επιτίθονταν στις εχθρικές φάλαγγες με ένα σιδερένιο ρόπαλο το οποίο του είχε χαρίσει ο Άρης. Τον Αρηίσθοο σκότωσε με δόλο ο Λυκούργος και τον έγδυσε από τα όπλα του, τα οποία στη συνέχεια χάρισε στον Ερευθαλίωνα.
Γερμανική Νοτιοδυτική Αφρική

Η Γερμανική Νοτιοδυτική Αφρική (γερμανικά: Deutsch-Südwestafrika, DSWA) ήταν αποικία της Γερμανικής Αυτοκρατορίας από το 1884 μέχρι το 1915, όταν κατακτήθηκε από τη Νότια Αφρική (ως μέρος της Βρετανικής Αυτοκρατορίας) και ονομάστηκε Νοτιοδυτική Αφρική, προτού αποκτήσει τελικά την ανεξαρτησία της ως Ναμίμπια το 1990. Με έκταση 835.100 χιλιόμετρα, μία έως μιάμιση φορά το μέγεθος της ηπειρωτικής Γερμανικής Αυτοκρατορίας στην Ευρώπη (χωρίς τις αποικίες της).
Ευρωπαϊκό Πρωτάθλημα Ποδοσφαίρου 1976

To Ευρωπαϊκό Πρωτάθλημα Ποδοσφαίρου 1976 ήταν η 5η οργάνωση Ευρωπαϊκού πρωταθλήματος. Η διοργανώτρια χώρα ήταν η Γιουγκοσλαβία. Οι αγώνες πραγματοποιήθηκαν μεταξύ 16 Ιουνίου και 20 Ιουνίου και νικήτρια αναδείχθηκε η εθνική ομάδα της Τσεχοσλοβακίας νικώντας στον τελικό την Δυτική Γερμανία στην διαδικασία των πέναλτι. Ο κανονικός αγώνας και η παράταση είχαν λήξει 2-2. Ο τελικός πραγματοποιήθηκε στο Βελιγράδι. Στα τελικά της διοργάνωσης συμμετείχαν τέσσερις ομάδες.
Πρωτάθλημα ποδοσφαίρου Ρωσίας 2010

Το Πρωτάθλημα ποδοσφαίρου Ρωσίας 2010 (ρωσικά: Чемпионат России по футболу 2010) ήταν το 19ο Πρωτάθλημα Ρωσίας στην ιστορία του θεσμού. Ξεκίνησε στις 12 Μαρτίου του 2010 και ολοκληρώθηκε στις 29 Νοεμβρίου. Πρωταθλήτρια στέφθηκε η ομάδα της Ζενίτ Αγίας Πετρούπολης.
Σταύρος Βλάχος

Ο Σταύρος Βλάχος (1802 - 28 Δεκεμβρίου 1864) ήταν Έλληνας πολιτικός του 19ου αιώνα.
Χρήστος Παλάσκας

Ο Χρήστος Παλάσκας (Γότιστα Ιωαννίνων, 1788 - Δρακοσπηλιά Παρνασσού, 25 Μαΐου 1822) ήταν Έλληνας στρατιωτικός και οπλαρχηγός της ελληνικής επανάστασης του 1821. Σκοτώθηκε στις 25 Μαΐου του 1822 από άνδρες του Οδυσσέα Ανδρούτσου, στο πλαίσιο εμφύλιας έριδας.
Ανδρέας Αναγνωστάκης

Ο Ανδρέας Αναγνωστάκης (Αντικύθηρα, 11 Αυγούστου 1826 - Αθήνα, 27 Μαρτίου 1897) ήταν Έλληνας ιατρός, καθηγητής πανεπιστημίου. Στον οφθαλμιατρικό τομέα επινόησε απλό οφθαλμοσκόπιο και συντέλεσε στην διάδοση της διαγνωστικής αυτής μεθόδου.
Χαράλαμπος Χριστόπουλος

Ο Χαράλαμπος Χριστόπουλος (Ανδρίτσαινα Ολυμπίας, πιθανώς το 1809 - Αθήνα, 8 Απριλίου 1871) ήταν Έλληνας πολιτικός του 19ου αιώνα, βουλευτής και έξι φορές υπουργός στην περίοδο 1855-1870.
Ηρακλής Γιαταγάνας

Ο Ηρακλής Γιαταγάνας ήταν Έλληνας εθνικός αγωνιστής. Πήρε μέρος στους απελευθερωτικούς αγώνες από το 1878 ως το 1886.
Audi Cabriolet

Το Audi Cabriolet ήταν ένα μεσαίο καμπριολέ αυτοκίνητο που παρήχθη από τη γερμανική αυτοκινητοβιομηχανία Audi, από τον Μάιο του 1991 έως τον Αύγουστο του 2000. Βασιζόταν στο πάτωμα και τα μηχανικά μέρη του Audi 80 και του Audi Coupé. Παρά το γεγονός ότι η παραγωγή του Audi 80 σεντάν έληξε τον Αύγουστο του 1994, του στέισον βάγκον Audi 80 Avant τον Δεκέμβριο του 1995 και του Audi Coupé τον Δεκέμβριο του 1996, η παραγωγή του Audi Cabriolet συνεχίστηκε έως το 2000, παράλληλα με το Audi A4 πρώτης γενιάς (που ήταν ο επίσημος διάδοχος του Audi 80).

Το 1994, το Audi Cabriolet απέκτησε στάνταρ αερόσακο οδηγού και έξτρα αερόσακο συνοδηγού, ο οποίος έγινε και αυτός στάνταρ το 1995.
Επαμεινώνδας Γκαβέρας

Ο Επαμεινώνδας Γκαβέρας (1837 - 1886) ήταν Έλληνας εθνικός αγωνιστής. Πήρε μέρος στους απελευθερωτικούς αγώνες από το 1878 ως το 1886.
Ανδρέας Κορομηλάς

Ο Ανδρέας Κορομηλάς, (1811-1858) ήταν Έλληνας τυπογράφος, εκδότης, και βιβλιοπώλης που δραστηριοποιήθηκε πρώτα στην Αίγινα και μετά στην Αθήνα και για λίγο διάστημα και στην Κωνσταντινούπολη. 

Ο Κορομηλάς διατήρησε το τυπογραφικό του κατάστημα από το 1834 έως και το 1858, ημερομηνία του θανάτου του, και κατάφερε να το κάνει ένα από τα μεγαλύτερα τυπογραφεία όχι μόνο της Ελλάδας αλλά και της ευρύτερης Ανατολής. Μετά το θάνατο του τη διατήρηση του τυπογραφείου του ανέλαβαν οι κληρονόμοι του οι οποίοι το λειτούργησαν μέχρι το 1884 οπότε και το πούλησαν στον εκδότη-τυπογράφο Ανέστη Κωνσταντινίδη. Γνωστό επίσης στην Αθήνα εκείνης της εποχής ήταν και το Μέγαρο Κορομηλά, το ιδιόκτητο κτίριο που διατηρούσε στην Πλατεία Συντάγματος, Ερμού 1, το οποίο όμως κατεδαφίστηκε το 1963. Σύζυγος του Κορομηλά ήταν η Μαρία Πιτσιπιού, κόρη του χιώτη συγγραφέα Ιάκωβου Πιτσιπιού και παιδιά του οι Δημήτριος Κορομηλάς γνωστός θεατρικός συγγραφέας, Χριστίνα Κορομηλά, και Λάμπρος Κορομηλάς,γνωστός δημοσιογράφος και διπλωμάτης.
Όθων Κακλαμάνος

Ο Όθων Κακλαμάνος (1846 - 1886) ήταν Έλληνας αγωνιστής.
Γερμανική Σαμόα

thumb|right|Σχεδιαζόμενο έμβλημα της αποικίας, δεν υιοθετήθηκε προ της ενάρξεως του Α΄ Π. Π.
thumb|right|Ένα γερμανικό πλοίο στο λιμάνι της πρωτεύουσας των Νήσων Σαμόα, Απία
thumb|right|Με κόκκινο σημειώνονται οι Νήσοι Σαμόα, με πράσινο η Γερμανική Νέα Γουινέα και με ροζ οι υπόλοιπες γερμανικές αποικίες στον Ειρηνικό ωκεανό
Η Γερμανική Σαμόα (γερμανικά: Deutsch-Samoa) ήταν ένα γερμανικό προτεκτοράτο 1900 - 1914, που αποτελείται από τα νησιά του Ουπόλου, Σαβάι και Μανόνο, τώρα εντός του ανεξάρτητου κράτους Σαμόα. Τα Σαμόα ήταν η τελευταία γερμανική αποικία στη λεκάνη του Ειρηνικού, η οποία περιήλθε μετά την τριμερή σύμβαση που υπογράφηκε στην Ουάσιγκτον στις 2 Δεκεμβρίου του 1899 με την ανταλλαγή των επικυρώσεων στις 16 Φεβρουαρίου 1900. Ήταν η μοναδική γερμανική αποικία στην περιοχή του Ειρηνικού, εκτός από το Κιαοτσόου της Κίνας.
Βάλτερ φον Ράιχεναου

Ο Βάλτερ φον Ράιχεναου (γερμ.: "Walter von Reichenau", 8 Οκτωβρίου 1884 - 17 Ιανουαρίου 1942) ήταν Γερμανός στρατάρχης της Βέρμαχτ κατά τον Β' Παγκόσμιο Πόλεμο.
Ιωάννης Μαμούρης

Ο Ιωάννης Μαμούρης ή Γιάννης του Γκούρα (Δρέμισα Φωκίδος, 1797 - Αθήνα, 12 Απριλίου 1867 ) ήταν Έλληνας οπλαρχηγός της επανάστασης του 1821 και αξιωματικός του ελληνικού στρατού. Θεωρείται ως ένας εκ των δολοφόνων του Οδυσσέα Ανδρούτσου.
Ιερά Μητρόπολις Χίου, Ψαρών και Οινουσσών

Η Ιερά Μητρόπολις Χίου, Ψαρών και Οινουσσών είναι μια από τις Μητροπόλεις των λεγομένων «"Νέων Χωρών"». Έδρα της είναι η Χίος. Η Ιερά Μητρόπολις αποτελείται από το νησί της Χίου, το νησί των Ψαρών, το νησί των Αντιψάρων και το σύμπλεγμα των νησιών των Οινουσσών (Οινούσσα, Άγιος Παντελεήμων, Αρχοντόνησο, Ασπαλαθρόκαμπος, Βάτος, Γάδρος, Γαϊδουρόνησος, Κάστρον, Μαλλιαρόπετρα, Μονάφτης, Πασάς, Πίττας, Παπαποντικάδικο, Πατερόνησο, Ποντικονήσι, Πρασονήσια και Σάντα Παναγιά).

Σήμερα Μητροπολίτης Χίου, Ψαρών και Οινουσσών είναι ο Μάρκος Βασιλάκης.
Δημήτριος Δημητρέσσας

Ο Δημήτριος Δημητρέσσας (1860-1886) ήταν Έλληνας εθνικός αγωνιστής.
Ανδρέας Καλίνσκης

Ο Ανδρέας Καλίνσκης ή Άντζεϊ Καλλίνσκι, όπως ήταν το ονοματεπώνυμό του στην πολωνική γλώσσα, (Πολ.: Andrzej Kallinski) (1806 - 1893) ήταν Πολωνολιθουανός την καταγωγή φιλέλληνας, αγωνιστής της Ελληνικής επανάστασης του 1821 και στρατιωτικός.
Εκβέν Δαβουσσί

Ο Εκβέν Δαβουσσί ή Δαβουσί ή Δεμπουσί (γαλ.: Davousi ή Davoussi ή Debousi) ήταν Αιγύπτιος φιλέλληνας και αγωνιστής της Ελληνικής επανάστασης του 1821.

Ο Δαβουσσί γεννήθηκε στην Αίγυπτο, ήταν Μαμελούκος και μουσουλμάνος στο θρήσκευμα, είναι άγνωστο αν είναι το πραγματικό του όνομα, το Δαβουσί (Davousi) είναι πιθανότατα παραφθορά ή απόδοση του ονόματος του στα Γαλλικά, το επώνυμο υπάρχει και σήμερα στη Γαλλία. Στο μνημείο που έχει στηθεί σαν ανάμνηση της μάχης τον αναφέρει στους πεσόντες Γάλλους φιλέλληνες.

Δεν υπάρχει κάτι γνωστό για την παιδική του ηλικία, κατατάχτηκε στον στρατό του Μέγα Ναπολέων όπου υπηρέτησε στην προσωπική του φρουρά παίρνοντας μέρος σε πολλές μάχες. Όταν αποστρατεύτηκε επέστρεψε στη γενέτειρά του διεκδικώντας την κληρονομιά του. Οι συγγενείς του δωροδόκησαν όμως τον πασά ο οποίος τον συνέλαβε και τον τιμώρησε με ραβδισμό. 

Ο Δαβουσσί κατέφυγε πάλι στη Γαλλία και με την κήρυξη της ελληνικής επανάστασης ήρθε στην Ελλάδα μαζί με άλλους Γάλλους φιλέλληνες. Πήρε μέρος με το τάγμα των φιλελλήνων στην Μάχη του Πέτα στις 4 Ιουλίου του 1822 όπου και σκοτώθηκε, αναφέρεται ότι έπεσε ηρωικά σκοτώνοντας πολλούς Οθωμανούς πέφτοντας νεκρός διάτρητος από πληγές.
Γεώργιος Τερτσέτης

Ο Γεώργιος Τερτσέτης (Ζάκυνθος, 1800 - Αθήνα, 15 Απριλίου 1874) ήταν Έλληνας ιστορικός, πολιτικός, συγγραφέας, ποιητής, φιλόσοφος, απομνημονευματογράφος, νομικός και αγωνιστής της Ελληνικής Επανάστασης του 1821. Είχε διοριστεί αρχειοφύλακας στη βιβλιοθήκη της Βουλής στο νεοσύστατο Ελληνικό κράτος, θέση που κράτησε μέχρι το θάνατό του.